दूसरा विश्व युद्ध। जर्मन पनडुब्बियों का समूह दुश्मनों पर हमला करने की ताक में अटलांटिक महासागर में घूम रहा था।
1975 स्टैनफ़र्ड यूनिवर्सिटी, कैलिफ़ोर्निया
उनके आदेश कोड में भेजे गए थे। वे कोड इसके द्वारा सुलझाए गए।
एनिग्मा। एक तरह की चाबी।
प्रत्येक पनडुब्बी के कमांडर के पास एक चाबी थी।
जैसा कि होना लाज़िमी था, समुद्री युद्धों के दौरान,
एक चाबी दुश्मनों के हाथ लग गई और उसका गणित हल कर लिया गया।
लोगों ने एक दूसरे से जानकारी साझा की और नाज़ियों का पतन हुआ।
तो, इस डिजिटल ज़माने में इस समस्या से कैसे निपटा जाए?
हम अपनी बेशक़ीमती चाबियों को सुरक्षित रखने के साथ-साथ
यह कैसे सुनिश्चित करें कि वे आसानी से उपलब्ध भी रहें?
जवाब।
हर एक क़ीमती चीज़ के लिए, हमें एक ख़ास तरह का ताला बनाना होगा।
एक ऐसा ताला जिसे बंद करने के लिए एक अलग चाबी हो
और खोलने के लिए एक अलग चाबी।
दो अलग-अलग चाबियाँ, दो अलग-अलग प्रक्रियाएँ।
पहली चाबी, जिससे ताला बंद होगा, वह हर किसी के लिए उपलब्ध होगी।
एक पब्लिक की यानी एक सार्वजनिक चाबी।
हम दूसरी चाबी इस तरह बनाएँगे कि उसकी नक़ल करना नामुमकिन हो।
ये दोनों एक गणितीय फलन द्वारा जुड़ी होंगी।
प्राइम नम्बरों के प्रयोग से बने एक अल्गोरिदम के द्वारा।
पब्लिक की क्रिप्टोग्राफ़ी।
प्राइम टार्गेट
तुम्हें एक्सेस मिल गया?
मिटाया जा रहा है
फ़ोल्डर ख़ाली
टेला।
उनके हाथ नहीं लगना चाहिए।
मैंने वहाँ जो काम किया, उसका हर रिकॉर्ड मिटा दो।
फ़ाइलें मिटा दी गईं
- वहाँ हर जगह कैमरे लगे थे। - हाँ, अब वे सक्रिय नहीं हैं।
वह सब मिट गया?
वह सब मिट गया।
- सब कुछ? - सब कुछ।
मिटा दिया। तुम्हारे काम का हर आख़िरी निशान।
अब प्राइम फ़ाइंडर सिर्फ़ इस फ़ोन में है।
हे। तुम ठीक हो?
ठीक है। चलो, चलते हैं।
कैप्लर इंस्टिट्यूट, कैम्ब्रिज
हमने बाक़ी सबको घर भेज दिया है। लंदन में क्या हुआ?
लंदन में कुछ नहीं हुआ।
- हमें लगता है वे यहाँ हैं। - क्या? कैम्ब्रिज में?
हमने सीसीटीवी पर उन्हें लंदन से बाहर एम11 की तरफ़ जाते हुए देखा।
उनके दिमाग़ में क्या चल रहा है?
मुझे लगता है वे हमें नुक़सान पहुँचाना चाहते हैं।
वे कभी न कभी तो सामने आएँगे। हमें उनके लिए तैयार रहना होगा।
दो हैं।
शुक्रिया।
क्या कोई मेरी स्पोर्ट्स किट यहाँ छोड़ गया था?
मुझे वह कहीं मिल नहीं रही है।
मैं एक बार पीछे के कमरे में देख लेता हूँ।
शुक्रिया, कीथ।
नहीं। मुझे अफ़सोस है, वहाँ कुछ भी नहीं है।
अजीब बात है। मुझे माफ़ करना।
तुम्हें कुछ खा लेना चाहिए।
ठीक है?
पता है, प्रोफ़ेसर ऑस्बोर्न ने कॉलेज में मेरा दाख़िला करवाया था।
और फिर उन्होंने ही मुझे यह कमरा दिलवाया।
हर किसी को यह कमरा चाहिए था।
उन्होंने कहा था मुझे यहाँ का नज़ारा अच्छा लगेगा।
और हम बाहर जाया करते थे और...
घास पर बैठकर अपने ट्यूटोरिअल किया करते थे।
पता नहीं उनके बिना मैं क्या करता।
उस वक़्त ज़िंदगी में पहली बार मैंने कहीं अपनापन महसूस किया था।
और अब वह ज़िंदा नहीं हैं।
क्योंकि मैंने ख़ुद को नहीं रोका।
उन्हें तुम्हारी बहुत फ़िक्र थी, एड।
साफ़ दिखाई देता था।
मुझे यह बहुत ख़ूबसूरत लगती थी।
लेकिन अब...
मैं उन्हें करारा जवाब देना चाहता हूँ।
बढ़िया। कैप्लर, कार्टर, एक्सीओर्न, जेन।
उन सबको नर्क की आग में जलाएँगे।
हम बस एक बार इसका इस्तेमाल करेंगे और फिर इसे नष्ट कर देंगे।
मुझे लगता है हमें सावधान रहना चाहिए।
क्योंकि वे इसे ट्रैक कर लेंगे।
यह एक अँधेरे कमरे में मशाल जलाने जैसा है।
- एड? कमबख़्त यह हो क्या रहा है? - हे।
तुम बहुत थके हुए लग रहे हो।
तुम्हें यहाँ नहीं होना चाहिए।
पहले तुम ग़ायब हो गए, बिना बताए कि कब आओगे।
ठीक है, माफ़ कर दो।
मैंने सोचा तुमने कुछ पागलपन वाला काम किया होगा, जैसे उस बार वाले बंदे के साथ भाग गए होगे।
यह कौन है?
फ़ी, टेला।
टेला, फ़ी।
रुको, क्या तुम दोनों...
- नहीं। - नहीं।
सुनो, फ़ी।
तुमने मेरी बहुत मदद की है।
मैं तुम्हारा शुक्रगुज़ार हूँ, पर... प्लीज़, तुम्हें यहाँ नहीं होना चाहिए।
- ठीक है। - ठीक है।
ज़रा रुको। अम।
बस एक आख़िरी काम है जो तुम्हें इसके लिए करना पड़ेगा।
ठीक है। कुछ मिला?
कुछ नहीं। अभी तक तो नहीं।
ठीक है।
कैम्ब्रिज पुलिस को फ़ोन करो।
उनसे कहो, कल रात लंदन शहर की एक सुनसान गली में एक लाश पाई गई।
एडवर्ड ब्रुक्स शक के घेरे में है। हमारा अंदाज़ा है कि वह कैम्ब्रिज में है।
अगर उन्होंने उसे गिरफ़्तार कर लिया तो?
हम उनकी पूछताछ पर नज़र रखेंगे और उनसे पहले वहाँ पहुँच जाएँगे।
परेशान करने के लिए माफ़ी चाहता हूँ, मास्टर। फ़्रंट डेस्क पर पुलिस आई हुई है।
पुलिस?
हाँ, वे एडवर्ड ब्रुक्स को ढूँढ रहे हैं।
ब्रुक्स? अब वह यहाँ नहीं पढ़ता। उसे यूनिवर्सिटी से निकाल दिया गया है।
- क्या तुमने उन्हें बताया? - हाँ, मैंने बताया।
उन्होंने कहा कि उनके विश्वसनीय सूत्रों के मुताबिक़ वह कैम्ब्रिज में है, सर।
ठीक है।
उन्हें दस मिनट तक रोककर रखो।
- मुझे कुछ लोगों को फ़ोन करना है। - सर।
हैलो।
- यह लो। - आभार। शुक्रिया।
फ़िंगरप्रिंट स्कैन करें और पासवर्ड डालें
एक्सेस कोड है
लॉग इन सफल हुआ
आपका फिर से स्वागत है, फ़ियोना
मुझे कॉल करो
हाय। हाँ, हाय।
माफ़ करना। क्या तुम थोड़ी देर रुकोगे?
हाँ।
मैं बस एक कॉल ले रही हूँ।
- अभी आ जाऊँगी। - कोई बात नहीं।
हो गया। वह दो मिनट में लॉग आउट हो जाएगा।
ठीक है। जाओ।
डार्नेल कॉलेज।
क्या आप मेरी बात प्रबंधक से करा सकते हैं, प्लीज़?
ज़रा रुकिए, प्लीज़।
असक्रिय होने के कारण स्वतः लॉग आउट होने में बाक़ी सेकंड
डार्नेल कॉलेज, प्रबंधक बोल रही हूँ।
हैलो?
ठीक है।
डाउनलोड किया जा रहा है
वह बाहर घूम रहा है।
हमें दिखाओ।
ट्रिनिटी लेन।
तुम वहाँ जाओ।
सबको अपने साथ ले जाना।
अभी के अभी!
यह करना क्या चाहता है?
चलो। चलो!
ट्रिनिटी लेन। चलो।
पूरा हो गया
खोलो कैप्लर इंस्टिट्यूट
ब्रुक्स को आख़िरी बार ट्रिनिटी लेन से उत्तर की ओर
स्मिथ स्ट्रीट पर जाते हुए देखा गया था।
ठीक है, वह पैदल है। वह ज़्यादा दूर नहीं गया होगा। हम अलग-अलग जाते हैं।
नील्ड।
यह देख रहे हो?
तकनीकी ख़राबी।
धत् तेरे की।
वह हमारे सिस्टम को हैक कर रही है।
देखो, इसके लिए नियम बने हैं। हम इसे सम्भालने में सक्षम हैं।
नहीं। इसके लिए नहीं।
यह प्राइम फ़ाइंडर किसी भी कंप्यूटर सिस्टम की सुरक्षा प्रणाली को तोड़ सकता है।
हम उन्हें ढूँढने के अलावा कुछ नहीं कर सकते। और हमें उन्हें जल्दी ढूँढना होगा।
वह...
भगवान। वह पूरे सिस्टम को डीक्रिप्ट कर रही है।
वह एक्सीओर्न प्रोजेक्ट की फ़ाइलें कॉपी कर रही है।
ईमेल, निगरानी के दस्तावेज़। सब कुछ।
सत्यानाश।
पता लगाओ हमला कहाँ से किया गया है।
मैं उसकी लोकेशन का पता लगाने की कोशिश करता हूँ।
वह हमारे डेटा को कहीं भेज रही है।
कहाँ हो तुम? शाबाश।
देखो। मुझे उसकी लोकेशन मिल गई। वह यहाँ है।
- तुम्हें उसके फ़ोन की लोकेशन मिली? - नहीं।
वह अपने फ़ोन से काम नहीं कर रही है।
वह डार्नेल कॉलेज में है।
उसने कॉलेज की सुरक्षा प्रणाली को अपनी आड़ बनाया हुआ है।
फ़ाइलें ट्रांसफ़र की जा रही हैं 73 प्रतिशत
- कैप्लर के डेटा सेंटर नष्ट करो। - एक्सेस नहीं मिल रहा।
उसने हमारा एक्सेस पूरी तरह से रोक दिया है।
डार्नेल कॉलेज से सिग्नल मिला है। वहाँ जाओ। अभी।
अच्छा, देवियों और सज्जनों, डार्नेल कॉलेज के दौरे के लिए कतार में खड़े हो जाइए।
इस तरफ़।
ठीक है, मैं कॉलेज के अंदर हूँ। वह कहाँ है?
सिग्नल बहुत साफ़ नहीं आ रहा है।
ज़रा रुको। मिल गया।
मुझे रास्ता बताते जाओ।
जल्दी।
तुम क़रीब हो।
वह ठीक उसी जगह पर है। वह तुम्हें दिख रही है?
तुम्हें वह मिली?
जेन?
सारे सबूत नष्ट कर दो।
टेला सैंडर्स जेन टोरेज़ का असली चेहरा यह है
अमेरिकी सरकार की एक एजेंट जिसने अपने देश को धोखा दिया
और निर्दोष लोगों की जान ली
मुझसे मिलिए। नक़्शे का लिंक
ठीक है। हमें ऑफ़िस छोड़कर जाना होगा। अभी।
सब कुछ नष्ट कर दो। तुम नियम जानती हो।
यह कुछ ख़ास नहीं लग रहा है, है ना?
लेकिन यह आपके पूरे क़िले को तहस-नहस करने के लिए काफ़ी था।
सब कुछ फ़ोर्ट मीड भेज दिया गया है।
सब कुछ चाँदी की थाली में परोसकर एनएसए के
विश्लेषकों को दे दिया गया है।
एक्सीओर्न के आज तक के सारे कारनामे।
हत्याएँ, मौतें, आत्महत्याएँ, सब कुछ।
पता है दुःख किस बात है? कि मुझे तुमसे यह उम्मीद...
जेन, हमारे रिश्ते को इसके बीच में मत लाइए।
यहाँ बात जवाबदेही की है।
और तुम्हें लगता है कि मेरे जेल जाने से कुछ भी ठीक हो जाएगा?
शायद इससे मैं तो बेहतर महसूस करूँगी।
इससे तुम बेहतर महसूस करोगी।
और फिर क्या?
तुम्हें लगता है एक्सीओर्न ख़त्म हो गया है?
उनके पास बहुत दौलत है।
उनके पास ही दौलत है।
और पता है क्या?
मुख़बिर किसी को पसंद नहीं आते।
और चाहे मानो या ना मानो,
तुम... तुम्हारी ज़िंदगी मेरे लिए बेशक़ीमती है।
क्योंकि आपको लगता है आप इसकी मालिक हैं?
- क्योंकि मुझे यह ज़िंदगी आपने वापस दी? - क्या?
यह ख़ुशी नहीं है, जेन। ना ही यह इंसाफ़ है।
मैंने किसी की जान ली थी।
तो तुम्हें कष्ट पहुँचेगा तो इंसाफ़ हो जाएगा?
हाँ! कुछ तो होना चाहिए।
वह चीज़।
जो फ़ोन तुम्हारी जेब में है।
तुम जानती हो वह क्या कर सकता है।
तुम समझ रही हो कि क्या बवाल मचने वाला है?
और एडवर्ड ब्रुक्स का क्या होगा?
- वह ठीक है। - वह ठीक नहीं है।
वह एक भगोड़ा है।
और वह अपनी बाक़ी की ज़िंदगी भागता ही रहेगा।
उसे भगोड़ा तुमने बनाया है, टेला।
वह एक और लाश है जिसे लाँघकर तुम आगे बढ़ी हो।
तुम्हारे और मेरे जैसे लोग...
हम वह करने के लिए आज़ाद नहीं हैं जो हम करना चाहते हैं।
और कभी-कभी हमें बहुत बुरी चीज़ें करनी पड़ती हैं।
हम बस भगवान से प्रार्थना करते हैं कि जिन लोगों से हम प्यार करते हैं, उन्हें इस बारे में कभी पता ना चले।
मुझे पता चल गया।
मुझे आपके बारे में पता चल गया, जेन।
ख़ैर, मैं तुमसे प्यार करती हूँ। सच में।
और मैं तुम्हें माफ़ करती हूँ।
मुझे आपकी माफ़ी नहीं चाहिए।
मुझे उसकी कोई ज़रूरत नहीं है।
हाय।
- माफ़ करना। - एड।
- भगवान। - मेरा इरादा आपको डराने का नहीं था।
कैसे हो तुम? मुझे बहुत फ़िक्र हो रही थी।
क्या तुम ऑर्लेआँ आर्काइव में जा पाए?
मुझे वह मिल गया।
वह ग़ायब हिस्सा जो हम ढूँढ रहे थे। मुझे वह मिल गया।
तो?
तुम्हें वह सब कुछ मिल गया जो तुम चाहते थे।
जब हम बग़दाद में थे,
होटल में, आपने कहा था कि आपको जानना है कि रॉबर्ट की मौत कैसे हुई।
क्या आप अभी भी जानना चाहती हैं?
हाँ।
उनका नाम एक्सीओर्न है।
वह एक निजी सुरक्षा कम्पनी है।
कुछ बैंकों के इशारों पर काम करने वाले भाड़े के सैनिक।
असली वजह गणित है।
प्राइम फ़ाइंडर, उन्हें उसी का डर है।
उनकी सारी काली करतूतें जो सामने आ सकती हैं।
वह सब जिसे वे छुपाकर रखना चाहते हैं।
मेरा मतलब है, यह बहुत सालों से चल रहा है।
दशकों से।
दमन, हत्याएँ।
साफ़िया को मारना, रॉबर्ट को मारना।
- हर उस इंसान को मारना जो... - ठीक है।
उनकी मौत मुझे बचाने की कोशिश में हुई।
हमारे रिश्ते में सब कुछ अच्छा नहीं था। लेकिन मुझे उसकी याद आती है।
यह...
- जेम्स। - क्या मैंने ग़लत समय पर फ़ोन किया?
नहीं, कोई बात नहीं।
बात बस यह है कि मुझे एडवर्ड ब्रुक्स की फ़िक्र हो रही है।
क्यों?
यहाँ कॉलेज में पुलिस आई हुई है, वे एडवर्ड से बात करना चाहते हैं।
मालूम होता है बहुत ज़रूरी बात है।
मैं उसकी मदद करना चाहता हूँ, तो अगर तुम्हें कोई भी अंदाज़ा हो कि वह कहाँ मिल सकता है...
वह... मतलब, सच कहूँ तो वह यहाँ मेरे साथ है।
तो, ऐसी सूरत में, क्या तुम उसे मेरे पास भेज दोगी?
मुझे यहाँ नहीं होना चाहिए। हर कोई मुझे ढूँढ रहा है।
कुछ नहीं होगा। जेम्स कोई ना कोई रास्ता निकाल लेगा।
मिस्टर ब्रुक्स।
सबकी ज़ुबान पर तुम्हारा ही नाम है।
ऐंड्रिया, इन्हें यहाँ तक सही-सलामत पहुँचाने का शुक्रिया।
क्या मैं...
क्या तुम थोड़ी देर बाहर रह सकती हो?
और फिर हम सब साथ में मिलकर जाम पिएँगे, ठीक है?
- ठीक है। ज़रूर। - मैं उससे बात करना चाहता हूँ। शुक्रिया।
प्लीज़।
तो, लगता है आज का दिन तुम्हारे लिए मुश्किल है।
और अब कॉलेज में पुलिस इधर-उधर घूम रही है, विश्वास करोगे?
मैं जानता हूँ ऐसा क्यों हो रहा है।
प्रोफ़ेसर ऑस्बोर्न।
जो कुछ भी हुआ, उसमें तुम्हारी ग़लती नहीं है।
मेरी ग़लती है।
क्या तुमने वह सुना?
यह ब्लैकबर्ड की आवाज़ थी।
हाँ। मेरा हमेशा से कैम्ब्रिज से एक ख़ास रिश्ता रहा है।
स्टैनफ़र्ड हमेशा से उत्कृष्ट प्रतिभाओं का केंद्र रहा है,
पर मेरे लिए अतीत की मौजूदगी ज़्यादा महत्व रखती है।
एक सीधा रास्ता, न्यूटन से लेकर एलन ट्यूरिंग तक, फिर आगे स्टीफ़न हॉकिंग तक।
और अब, एडवर्ड...
तुम तक।
ट्विन प्राइम की अवधारणा।
आकर्षक क्षेत्र है।
ख़बरें इधर-उधर फैल ही जाती हैं।
आप एक गणितज्ञ हैं?
वैसे, मेरे करियर की शुरुआत कंप्यूटर साइंस से हुई थी।
मैंने अपना स्नातकोत्तर स्टैनफ़र्ड से किया था।
मैं शोधकर्ताओं के उस समूह का हिस्सा था
जिसने पब्लिक की क्रिप्टोग्राफ़ी का आविष्कार किया था।
मुझे नहीं पता था।
हाँ, तुम्हें पता होता भी कैसे?
प्राइम नम्बरों के लिए एक सामान्य फ़ॉर्मूला।
अजीब बात है। तुम्हारी सबसे बड़ी उपलब्धि मेरी सबसे बड़ी उपलब्धि के निष्फल होने का कारण बन सकती है।
उसे लेकर तुमने कितनी प्रगति कर ली है?
मैंने उसे हल कर लिया है।
हल कर लिया है।
ओह, एडवर्ड। अभी तुम्हारी उम्र कितनी है?
छब्बीस। हे भगवान।
लगभग वही उम्र जो मेरी थी।
तुम मेरे ही जैसे हो।
क्या तुम्हें भी वह महसूस होता है?
अतीत का प्रभाव?
एक अजीब सा डर।
जब गर्दन के पीछे रोंगटे खड़े होते हैं।
किसी को इसकी उम्मीद नहीं होती।
अब क्या?
चलो।
इसमें मैं तुम्हारी मदद कर सकता हूँ।
हैलो?
एड?
ओह, सत्यानाश।
- हैलो? - हे, ऐंड्रिया, मैं टेला बोल रही हूँ।
मैं कैम्ब्रिज में हूँ। एड कहीं नहीं मिल रहा है। क्या वह आपके साथ है?
नहीं, मैं अभी-अभी उसे कॉलेज के मास्टर के साथ छोड़कर आई हूँ।
वह ठीक है।
सुनो, अगर तुम चाहो तो वहाँ आ जाओ, फिर मैं तुम्हें उसके पास ले चलूँगी?
- हाँ, ज़रूर। - हाँ? ठीक है। तुमसे वहाँ मिलती हूँ।
प्रोफ़ेसर आर. मैलिंडर - बाहर हैं
तुम्हें लगता है तुम यहाँ काम कर पाओगे?
यह रॉबर्ट का ऑफ़िस था।
वह तो एक प्रोफ़ेसर थे।
तुम भी बन जाओगे।
जानता हूँ तुम्हें इस सबसे फ़र्क़ नहीं पड़ता।
पर मैं तुम्हें रहने के लिए एक सुरक्षित जगह की पेशकश कर रहा हूँ।
वह प्रमाण।
वह तुम्हारे पास किस रूप में है?
मैंने उसे अपनी नोटबुक में लिखा था।
क्या मैं उसे देख सकता हूँ?
मैंने उसे जला दिया।
तुमने उसे जला दिया?
हाँ। अब मुझे वह प्रमाण नहीं चाहिए।
लेकिन तुम्हारे दिमाग़ में वह अभी भी है।
है ना?
तुम्हें सुरक्षा की ज़रूरत है।
तुम्हें एक घर की ज़रूरत है।
इसे अपना घर समझो।
न्यूटन और रामानुजन के सान्निध्य में।
तुमने मुझसे कहा था वह तुम्हारा सपना था, एडवर्ड।
अकरम!
ऐंड्रिया।
- तुम्हें मेरी बेटी याद होगी, एफ़ीना। - हाय।
हाय।
तो कैम्ब्रिज किस सिलसिले में आना हुआ?
मुझे यहाँ दाख़िला मिल गया है।
मैं सितम्बर से पढ़ाई शुरू करने वाली हूँ। मुझे पूरी छात्रवृत्ति मिली है।
सच में? किस कॉलेज में?
डार्नेल।
डार्नेल। मेरे कॉलेज में।
मुझे लगा था यहाँ की सारी छात्रवृत्तियाँ तो आवंटित की जा चुकी हैं।
ज़रूर तुम्हारे कुछ दोस्त ऊँचे पदों पर होंगे।
देखो, ऐसी कोई बात नहीं थी।
सिर्फ़ एक व्यक्ति को ऐसा करने का अधिकार है।
ऐंड्रिया।
ऐंड्रिया!
तुम्हें यह समझना होगा
कि जिस कोड को बनाने की अगुआई मैंने की थी, उसका उद्देश्य था लोगों को सुरक्षित रखना।
उन्हें व्यक्तिगत सुरक्षा प्रदान करना।
लेकिन फिर ताक़तवर सरकारों ने उसे हथिया लिया
और वह उनके सबसे घिनौने अपराधों को छुपाने का एक साधन बन गया।
मेरी मंशा यह कभी नहीं थी।
और मुझे उस अपराध में भागीदार होने का प्रायश्चित करना होगा।
तुम्हें पता है, 9/11 के हमले के बाद,
कितने लोगों को यातनाएँ दी गईं?
पीटा गया?
सब कुछ मेरे कोड से छुपा दिया गया।
यह मेरी आज तक सबसे बड़ी ग़लती है।
और मुझे इसी अपराधबोध के साथ जीना पड़ता है।
लेकिन तुम्हारा काम, तुम्हारा प्रमाण...
फिर से संतुलन बहाल कर सकता है।
मेरे साथ चलो।
- हाय। - हे।
ठीक है, हमें कॉलेज के मास्टर, एल्डरमैन को ढूँढना होगा।
- क्या? - मास्टर ही इसकी ग़ायब कड़ी है।
वह एक बहुत ख़तरनाक आदमी है, टेला, और मैंने अभी-अभी एड को सीधा उस तक पहुँचा दिया।
सालों से उसने मुझे अपने संरक्षण में रखा,
मुझे प्रोत्साहित किया कि मैं एक बेवक़ूफ़ की तरह बैत अल-हिकमा की तलाश करती रहूँ।
हथियारों का हर सौदा,
हर गोपनीय राज़,
हर बुराई।
चाहे वह कुछ भी हो।
हम उस पर से पर्दा हटा सकते हैं।
उसे सबके सामने ला सकते हैं।
इस निरंकुशता का अंत कर सकते हैं।
यह एक नई शुरुआत होगी।
उन सब अच्छे कामों के बारे में सोचो जो तुम कर सकते हो।
सही लोगों के साथ रहकर।
आप सिस्टम को दोबारा बनाने की बात कर रहे हैं।
डिजिटल वर्ल्ड को नेस्तनाबूद करने की।
पहला वार।
हम ठीक यहाँ कैम्ब्रिज में बैठकर
वॉल स्ट्रीट के अपने दोस्तों को एक मैसेज भेजेंगे।
अपनी प्रमेय का इस्तेमाल करके बैंकों में सेंध लगाओ।
उनकी डिजिटल तिजोरियाँ खोल दो।
वे सब बर्बाद हो जाएँगे।
मैं तुम्हें बता दूँ, यह बस एक शुरुआत है।
इससे होने वाले नुक़सान का क्या? हम बाक़ी के लोग इसकी जो क़ीमत चुकाएँगे?
क्रांति शांतिपूर्ण तरीक़े से नहीं आती।
तुम्हें हमारी इस दुनिया को एक ज़ोरदार झटका देना होगा।
इसमें कुछ अतिरिक्त नुक़सान भी होगा।
आपका मतलब बग़दाद से है।
एक व्यस्त सड़क पर विस्फोट कर दिया गया।
वह आप ही ने किया था?
उन लोगों ने प्रगति के लिए अपनी जानें गँवाईं।
ठीक है।
इसमें और कितने लोगों की जानें जाएँगी?
ओह, एड।
आपके दोस्त, आपके सहकर्मी, सब मारे गए।
क्योंकि आप जैसे लोग अपने ख़तरनाक इरादों के लिए मेरी प्रमेय का इस्तेमाल करने की कोशिश कर रहे हैं।
नहीं। इसका दोष कभी भी विज्ञान को नहीं दिया जा सकता।
मैं भी यही सोचता था।
मैं भी कभी ऐसा ही था।
अब तुमने उस प्रमेय को हल कर ही लिया है, तो उसका हल कभी न कभी तो बाहर आ ही जाएगा।
इससे दुनिया बदल जाएगी, एडवर्ड।
और इसके रचयिता हम हैं।
वे लोग जो बड़े बदलाव लाते हैं।
प्रोफ़ेसर ऑस्बोर्न का क्या?
उन्हें अपने कष्ट से मुक्ति मिल गई। बेचारे।
लेकिन उन्होंने तुम्हारे अंदर की महानता को निखारा।
और अब जबकि तुम्हारा समय आ गया है,
यह देखकर वह ख़ुश होंगे।
उन्हें तुम पर गर्व होगा।
मेरे दोस्त को मेरी आँखों के सामने मार दिया गया।
मेरी प्रमेय एक ज़हर है।
यह लोगों को एक दूसरे से लड़वाती है।
यही मेरी विरासत है।
भविष्य में मेरे नाम के साथ यही लिखा जाएगा।
- नहीं। - दुनिया का विनाश करने वाला।
मेरे पास और कुछ नहीं है।
कुछ भी नहीं।
यही वह चीज़ थी... यही वह एकमात्र चीज़ है जो मैं अपने बाद इस दुनिया में छोड़ जाऊँगा।
मैंने ख़ुद को यक़ीन दिलाया था कि इसमें कुछ अनैतिक नहीं है।
लेकिन...
इंसानों को हमेशा कोई न कोई क़ीमत चुकानी पड़ती है।
विज्ञान बुरा नहीं होता, उसे बुरा हम बनाते हैं।
इसका बाहर आना तय है।
मैंने तुमसे कहा था।
और अगर तुम इसे बाहर नहीं लाते हो, तो मैं किसी और को ढूँढ लूँगा।
किसी और युवा प्रतिभा को।
आप नहीं रुकेंगे, है ना?
नहीं।
एड।
एड, तुम ठीक हो?
हे भगवान।
हे। एडवर्ड।
टेला, इसे यहाँ से ले जाओ। मेरी कार ले जाना।
फ़्री स्कूल लेन। यह लो चाबी।
- जाओ! - ठीक है। जल्दी करो। चलो।
एड, तुम क्या कर रहे हो? हमें जाना होगा। चलो!
चलो! अंदर बैठो!
अच्छा होता अगर मैं...
क्या?
अच्छा होता अगर मैं...
नहीं। मत करो।
वह प्रमाण मेरे दिमाग़ में है।
मैं ही हथियार हूँ।
ठीक है।
फिर उसका इस्तेमाल किसी अच्छे काम के लिए करो।
ठीक है। तुम्हें यहाँ से जाना होगा।
- क्या? - देखो, तुम लोगों के निशाने पर हो।
ये लोग तुम्हें ढूँढने आएँगे और अगर तुम
उनके हाथ लग गए, वे तुम्हें बहुत यातना देंगे।
वे तुम्हारा इस्तेमाल करेंगे, एड।
अब तुम सुरक्षित नहीं हो।
कभी-कभी हालात को देखते हुए हमें क़ुर्बानी देनी पड़ती है।
और किसी न किसी को तो ज़िम्मेदार ठहराया ही जाएगा।
तुम उनसे क्या कहोगी?
कुछ भी कह दूँगी।
कुछ ऐसा जिससे तुम्हारा कोई लेना-देना न हो।
टेला...
देखो, एड, एक ऐसा इंसान जिससे मैं प्यार करती थी, उसकी मौत मेरी वजह से हुई।
और मैंने उसकी कोई क़ीमत नहीं चुकाई।
बस अपनी ज़िंदगी के फ़ैसले लेने का हक़ किसी और को मत देना।
जैसा तुमने किया।
जैसा मैंने किया।
लेकिन अब और नहीं।
देखो, मेरे पकड़े जाने से किसी को कोई फ़र्क़ नहीं पड़ेगा।
प्राइम फ़ाइंडर तुम्हारे पास है।
मुझे फ़र्क़ पड़ेगा।
मेरे लिए तुम मायने रखती हो।
इससे भी ज़्यादा।
देखो, अब जाओ।
जाओ।
गुड मॉर्निंग। हाल ही में हुए अप्रत्याशित डेटा लीक के बाद...
एनएसए मुख्यालय फ़ोर्ट मीड, यूएसए
...राष्ट्रीय सुरक्षा एजेंसी ने भ्रष्टाचार के आरोपों की जाँच
शुरू कर दी है।
कई महत्वपूर्ण परियोजनाएँ बंद कर दी गई हैं और वरिष्ठ कर्मचारियों को उनके पद से हटा दिया गया है।
हम सीनेट की ख़ुफ़िया मामलों की
विशेष समिति के साथ भी पूरा सहयोग करेंगे।
राष्ट्रीय सुरक्षा सलाहकार के निर्देश पर,
एनएसए ने एंड्रू कार्टर को
निगरानी विभाग के प्रमुख निदेशक के पद पर पदोन्नत किया है।
वह निगरानी विभाग के सम्पूर्ण कामकाज
और रणनीतिक योजनाओं की पूरी ज़िम्मेदारी सम्भालेंगे।
अब मैं प्रमुख निदेशक, कार्टर को बोलने के लिए आमंत्रित करती हूँ
जो कुछ संक्षिप्त टिप्पणियों के बाद आपके सवालों के जवाब देंगे।
मिस्टर कार्टर, यहाँ पर! "वॉशिंगटन पोस्ट।"
गुड मॉर्निंग।
ताज़ा ख़बर
एंड्रू कार्टर नए संचालन निदेशक
एनएसए डेटा लीक
शुरू करें
उप-शीर्षक अनुवादक : पुनीत कुसुम